สวัสดีค่ะ อยากถามว่าสามารถกินยาคุมฉุกเฉินกับยาคุมกำเนิดในเดือนเดียวกันได้ไหมคะ เช่น กินยาฉุกเฉิน แล้วพอมีประจำเดือนสามารถกินยาคุมกำเนิดได้ไหมคะ
สวัสดีค่ะ การใช้ยาคุมกำเนิดแบบแผงรายเดือนและแบบฉุกเฉินสามารถใช้ไปควบคู่กันได้ค่ะ เช่นกรณีที่กินยาคุมไม่ได้เริ่มตอนมีประจำเดือน กินไปยังไม่ครบ 7 วัน ไปมีเพศสัมพันธ์ไม่ป้องกัน ก็จะเป็นข้องบ่งชี้การใช้ยาคุมฉุกเฉินเพื่อช่วยลดโอกาสการตั้งครรภ์ หรืออย่างในกรณีที่ถามมา อาจจะไม่ได้หมายถึงใช้ไปพร้อมกัน แต่ใช้ต่อกันในรอบเดือนเดียวกัน ก็สามารถทำได้เช่นกัน หากประจำเดือนมาแล้วหลังการใช้ยาคุมฉุกเฉิน ภายใน 5 วันที่เริ่มมีประจำเดือน ให้รีบเริ่มยาคุมแบบแผงรายเดือนต่อไปทันที และกินอย่างต่อเนื่อง ทุกวัน เพื่อจะได้ไม่ต้องใช้ยาคุมฉุกเฉินในระหว่างรอบเดือนอีกค่ะ พอยาหมดแผง จะมีประจำเดือนมา และให้เริ่มกินแผงใหม่ในช่วงเวลาดังกล่าวต่อไป